P6_TA(2006)0220
Menneskerettigheder
Europa-Parlamentets beslutning om årsberetningen om menneskerettighederne i verden 2005 og
EU's menneskerettighedspolitik (2005/2203(INI))
Europa-Parlamentet,
—der henviser til EU's syvende årsberetning om menneskerettigheder (2005) (1),
—der henviser til EU-traktatens artikel 3, 6, 11, 13 og 19 og til EF-traktatens artikel 177 og 300,
—der henviser til verdenserklæringen om menneskerettighederne og til alle gældende internationale
menneskerettighedsinstrumenter (2),
—der henviser til konventionen om afskaffelse af alle former for diskrimination imod kvinder (CEDAW) og
den frivillige protokol hertil,
—der henviser til FN-pagten,
—der henviser til Rom-statutten for Den Internationale Straffedomstol (ICC), som trådte i kraft den 1. juli
2002, og til sine beslutninger vedrørende ICC (3),
—der henviser til Europarådets konvention om bekæmpelse af menneskehandel og handlingsplanen fra
2005 om menneskehandel, som Rådet og Kommissionen udarbejdede og vedtog i overensstemmelse
med Haag-programmet,
—der henviser til protokol nr. 13 til den europæiske konvention til beskyttelse af menneskerettigheder og
grundlæggende frihedsrettigheder vedrørende afskaffelse af dødsstraf under alle forhold,
—der henviser til Den Europæiske Unions charter om grundlæggende rettigheder (4),
—der henviser til AVS-EU-partnerskabsaftalen (5) og den seneste ændring i 2005 (6),
—der henviser til sine tidligere beslutninger om menneskerettighederne i verden,
—der henviser til sin beslutning af 24. februar 2005 om EU's prioriteter og henstillinger med henblik på
den 61. samling i FN's Menneskerettighedskommission i Genève (14. marts-22. april 2005) (7),
—der henviser til sin beslutning af 14. februar 2006 om menneskerettigheds- og demokratiklausulen i EU-
aftaler (8),
—der henviser til alle sine uopsættelige menneskerettighedsbeslutninger,
—der henviser til Kommissionens meddelelse: Euro-Middelhavspartnerskabet har bestået i ti år. Et arbejds-
program til at imødegå de næste fem års udfordringer (KOM(2005)0139),
—der henviser til beslutningerne fra Den Parlamentariske Forsamling for Euro-Middelhavssamarbejdet og
navnlig beslutningen, som vedtoges i Rabat den 21. november 2005,
—der henviser til sin beslutning af 17. november 2005 om Rådets sjette årsberetning om EU- adfærdsko-
deksen for våbeneksport (9),
—der henviser til konklusionerne fra drøftelserne i EU's Menneskerettighedsforum, der fandt sted i
december 2005,7.12.2006 C 297 E/341 Den Europæiske Unions Tidende
Torsdag, 18. maj 2006DA
(1) Rådsdokument 12416/05.
(2) Oplysninger om alle relevante basistekster findes i den oversigt, der er vedføjet betænkningen fra Udenrigsudvalget
(A6-0158/2006).
(3) EFT C 379 af 7.12.1998, s. 265, EFT C 262 af 18.9.2001, s. 262, EFT C 293 E af 28.11.2002, s. 88, EUT C 271 E af
12.11.2003, s. 576.
(4) EFT C 364 af 18.12.2000, s. 1.
(5) EFT L 317 af 15.12.2000, s. 3.
(6) EUT L 287 af 28.10.2005, s. 4.
(7) EUT C 304 E af 1.12.2005, s. 375.
(8) Vedtagne tekster, P6_TA(2006)0056.
(9) Vedtagne tekster, P6_TA(2005)0436.
—der henviser til De Forenede Nationers konvention mod tortur og anden grusom, umenneskelig eller
nedværdigende behandling eller straf,
—der henviser til forretningsordenens artikel 45,
—der henviser til betænkning fra Udenrigsudvalget og udtalelse fra Udvalget om Kvinders Rettigheder og
Ligestilling (A6-0158/2006),
A. der henviser til, at EU's årsberetning om menneskerettighederne for 2005 er en generel oversigt over EU-
institutionernes menneskerettighedsaktiviteter i og uden for Den Europæiske Union,
B. der henviser til, at denne beslutning tager sigte på at undersøge, vurdere og i givet fald rette en
konstruktiv kritik mod Kommissionens og Rådets menneskerettighedsaktiviteter og Parlamentets samlede
indsats,
1. konstaterer med tilfredshed, at EU spiller en mere og mere aktiv rolle på den internationale scene for at
forbedre menneskerettighederne på globalt plan; mener, at den seneste udvidelse af EU til 25 medlemsstatermed 457 millioner indbyggere (som snart vil blive suppleret med Bulgariens og Rumæniens tiltrædelse) harøget EU's globale betydning og dermed dets indflydelse på den internationale menneskerettighedspolitik;
2. mener, at bestræbelserne på at fremme menneskerettighederne til trods for en intens aktivitet overve-
jende er begrænset til specialister og særlige repræsentationer; finder at EU generelt forsømmer systematiskog løbende at rejse menneskerettighedsspørgsmål over for tredjelande og at inddrage menneskerettighedspo-litikken i EU's handels- og udviklingspolitik og andre eksterne politikker over for disse lande;
3. understreger behovet for en fælles, konsekvent og gennemskuelig politik, som alle medlemsstaterne
følger i deres bilaterale forbindelser med tredjelande, der har et dårligt menneskerettighedsrenommé, og
opfordrer medlemsstaterne til at sørge for, at deres bilaterale forbindelser med disse lande er i overensstem-
melse med den fælles EU-holdning;
4. anser det for afgørende, at EU etablerer en integreret ramme af bestemmelser og institutioner, som skal
gøre chartret om grundlæggende rettigheder retligt bindende, sikre overholdelse af den europæiske konven-tion til beskyttelse af menneskerettigheder og grundlæggende frihedsrettigheder og danne grundlaget for enfælles europæisk front i kampen for en verdensomspændende rettighedskultur; opfordrer de europæiske poli-tiske institutioner til at mobilisere deres energi til støtte for disse mål;
Rådets årsberetning
5. understreger, at EU's årsberetning om menneskerettighederne har stor betydning, fordi den skaber
opmærksomhed om menneskerettighedsspørgsmål i almindelighed;
6. glæder sig over Rådets forelæggelse af 2005-beretningen for offentligheden på plenarmødet i december
2005 parallelt med Parlamentets årlige overrækkelse af Sakharov-prisen for tankefrihed til de tre prismodta-
gere, Kvinder i Hvidt, Journalister uden Grænser og Hauwa Ibrahim; opfordrer til, at denne praksis fortsættesi fremtiden, så Europa-Parlamentets plenarmøde i december bliver centrum for EU's menneskerettighedsakti-viteter;
7. ser med tilfredshed på, at beretningen bliver stadig mere klar og koncis; anmoder imidlertid Rådet om i
højere grad at koncentrere sig om en evaluering af EU's instrumenter og initiativer i tredjelande, at behandlede opnåede resultater og at inddrage konsekvensanalyser af de omhandlede aktiviteter med fastlæggelse af enklar metodologi for dette arbejde samt strategiske analyser af de vigtigste mål for det kommende år;
8. betragter det som en positiv udvikling, at Rådets beretning for første gang gøres forsøg på at yde
Europa-Parlamentets aktiviteter retfærdighed, men opfordrer det kommende finske formandskab til, når det
udarbejder EU's ottende årsberetning om menneskerettigheder, at føre en aktiv dialog med Europa-Parla-mentet, redegøre for, hvordan Rådet og Kommissionen har taget hensyn til Parlamentets beslutninger, ogsom et grundlæggende element at tildele Parlamentet en passende rolle i forbindelse med udarbejdelsen afberetningen, således at den endelige version udgør et reelt forsøg på at afspejle Rådets, Kommissionens ogParlamentets synspunkter; er af den opfattelse, at Europa-Parlamentet fortsat skal forelægge sin egen betænk-
ning for deri at foretage en vurdering af EU's menneskerettighedspolitik og samtidig udøve parlamentarisk
kontrol;7.12.2006 C 297 E/342 Den Europæiske Unions Tidende
Torsdag, 18. maj 2006DA
9. henstiller, at hovedvægten i Rådets fremtidige menneskerettighedsberetninger bør lægges på en analyse
af gennemførelsen af EU's retningslinjer og en evaluering af resultaterne af de enkelte retningslinjer med en
vægtning af, hvor effektive de har været med hensyn til at udvirke forandringer i tredjelande;
10. anmoder om, at fremtidige årsberetninger om menneskerettighederne også bør indeholde en analyse
af, hvordan menneskerettighederne indgår i den eksterne dimension af andre EU-politikker som f.eks. udvik-ling og handel, herunder ved at oplyse, i hvilket omfang menneskerettigheds- og demokratiklausuler er
blevet anvendt i EU's forbindelser med tredjelande; opfordrer derudover til, at man i kommende menneske-
rettighedsårsberetninger foretager en evaluering af den faktiske overholdelse af menneskerettigheds- ogdemokratiklausulerne i EU-aftaler, således som Parlamentet slog til lyd for i sin ovennævnte beslutning af14. februar 2006;
EU's aktiviteter under de to formandskaber
11. ser med tilfredshed på det luxembourgske og britiske formandskabs samarbejdsfokuserede tilgang og
ser frem til det østrigske og det finske formandskabs fortsættelse af denne linje gennem vedtagelsen af etfælles årsprogram; mener, at et sådant samarbejde vil fremme samordningen af og sammenhængen i EU's
indsats, og håber, at denne tendens vil fortsætte og blive yderligere udviklet i fremtiden;
12. glæder sig over de luxembourgske og britiske formandskabers bestræbelser og indsats for at udvikle en
metodologi og kriterier for en mere effektiv gennemførelse af EU's retningslinjer, herunder henvendelser tiltredjelande i enkeltsager og offentlige redegørelser og erklæringer; understreger betydningen af at etablere ensærlig mekanisme til systematisk indsamling af Kommissionens repræsentations- og delegationsledernes
praksis på lokalt plan med henblik på at identificere »god og dårlig praksis« i forbindelse med gennemfø-
relsen på stedet, som kunne muliggøre en evaluering heraf;
13. glæder sig over det luxembourgske formandskabs initiativer til at løse problemet med begrænsede
ressourcer gennem byrdefordeling, tidlige forhandlinger, forening af ressourcer og uformelle trojkamødermed andre medlemsstater om særlige emner; opfordrer Rådet til at bygge videre på denne tilgang under
andre formandskaber;
14. giver udtryk for sin anerkendelse af det britiske formandskabs tilgang til dødsstraffen, som er i over-
ensstemmelse med EU-retningslinjerne om dødsstraf, med demarcher i lande, hvor enten et moratorium fordødsstraf var i fare for at blive ophævet de jure eller de facto, eller hvor det var under overvejelse at tageinterne skridt med til at indføre et moratorium; anmoder det østrigske og alle fremtidige formandskaber om
at følge dette eksempel og regelmæssigt foretage demarcher i sådanne lande; anmoder endvidere alle
formandskaber til om nødvendigt at følge tidligere demarcher op; opfordrer Kommissionen til at henstille tilEU-delegationerne i tredjelande, som stadig har dødsstraf, at støtte Rådets indsats for at sikre et moratoriumog til at fordoble deres indsats i de tilfælde, hvor europæiske statsborgere er blevet idømt dødsstraf i disselande; glæder sig derfor over den beslutning, som blev truffet af Den Parlamentariske Forsamling for Euro-Middelhavssamarbejdet i Rabat den 21. november 2005, hvori partnerlandene i Barcelona-processen opfor-
dres til at støtte et moratorium for dødsstraf;
15. glæder sig over, at overholdelse af menneskerettighedsforpligtelser prioriteres højt som led i de skridt,
der er taget under det britiske formandskab til at indlede tiltrædelsesforhandlinger med Tyrkiet og Kroatien,at give Den Tidligere Jugoslaviske Republik Makedonien status som kandidatland og at indlede forhandlinger
om stabiliserings- og associeringsaftaler med Serbien og Montenegro og Bosnien-Hercegovina; anmoder
Kommissionen om at sikre, at kandidatlandene gør reelle fremskridt på menneskerettighedsområdet, navnligfor så vidt angår beskyttelse af mindretal, religions- og ytringsfrihed, fordrevne og flygtninge, sindslidendeog/eller mentalt handicappede og samarbejde med internationale domstole i overensstemmelse med europæ-iske principper og gældende EU-ret; henstiller til Rådet og Kommissionen at medtage overholdelse af FN'skonventioner som en forudsætning i aftaler med kandidatlande og lande i stabiliserings- og associeringspro-
cessen; understreger, at associerings- og tiltrædelsesprocessen har stor betydning for gennemførelsen af de
nødvendige menneskerettighedsreformer;7.12.2006 C 297 E/343 Den Europæiske Unions Tidende
Torsdag, 18. maj 2006DA
16. tager med tilfredshed til efterretning, at rådsformandskaberne betragter menneskehandel som en prio-
ritet; opfordrer EU til at vedtage en integreret menneskerettighedsbaseret tilgang til bekæmpelsen af dette
stigende problem;
17. glæder sig over valget af ytringsfrihed som et centralt menneskerettighedstema under det britiske
formandskab; er foruroliget over de mange journalister over hele verden, og især i Kina, Belarus, Cuba ogNordkorea, der bliver dømt for påstået ærekrænkelse af embedsmænd eller politikere; anmoder Rådet omsom et første skridt at anbefale et verdensomspændende moratorium for den type fængsling af journalister;
understreger imidlertid, at ytringsfrihed ikke udelukker gensidig respekt og forståelse mellem forskellige
kulturer;
18. beklager dybt, at det britiske formandskab ikke formåede at arrangere et tredje møde i EU-netværket
af kontaktpunkter vedrørende folkedrab, forbrydelser mod menneskeheden og krigsforbrydelser (
1), som
udgør et enestående forum for en styrkelse af samarbejdet mellem EU-medlemsstaterne i forbindelse med
efterforskning og retsforfølgning af internationale forbrydelser på nationalt plan;
Gennemførelse af Rådets og Kommissionens menneskerettighedsaktiviteter i internationale fora
19. ser med tilfredshed på EU's og dets medlemsstaters aktive engagement i menneskerettighedsspørgsmål
i en lang række internationale fora i 2005, herunder FN's Menneskerettighedskommission, FN's Generalfor-samling, ministerrådet i Organisationen for Sikkerhed og Samarbejde i Europa (OSCE), Europarådet ogWTO-ministerkonferencen;
20. glæder sig over EU-formandskabets og Rådets resultatorienterede linje under den 61. samling i FN's
Menneskerettighedskommission; ser i denne forbindelse med tilfredshed på EU's centrale rolle i sikringen af
afgørende og konstruktive resolutioner om menneskerettighederne i Den Demokratiske Republik Congo,Nepal, Nordkorea, Sudan, Usbekistan og Turkmenistan og om menneskerettigheder og terrorbekæmpelsesamt udnævnelsen af særlige ordførere, som skal udvikle principper og retningslinjer vedrørende forskelsbe-handling på grundlag af beskæftigelse og afstamning; glæder sig ligeledes over støtten til udnævnelsen af en
særlig repræsentant, som skal bidrage til at styrke menneskerettighedsstandarder på arbejdspladsen;
21. minder imidlertid Rådet om sin ovenfor nævnte beslutning af 24. februar 2005, hvor det opfordrer
EU til at stille forslag til resolutioner om en række prioriterede spørgsmål; beklager navnlig, at EU afviste atstøtte resolutioner om krænkelser af menneskerettighederne i Kina, Zimbabwe og Tjetjenien; minder i denforbindelse om de forpligtelser, som Rådet har indgået inden for rammerne af EU-retningslinjerne ommenneskerettighedsdialogerne, som klart fastslår, at menneskerettighedsdialogen med tredjelande ikke forhin-
drer Rådet i at være medstiller af en resolution vedrørende et givet land i FN's Menneskerettighedsråd;
noterer sig i denne forbindelse også erklæringen i beretningen fra 2005 om, at især den afrikanske gruppeikke har været samarbejdssøgende under drøftelser om menneskerettighedssituationen i specifikke afrikanskelande under møder i 3. udvalg under FN's Generalforsamling; opfordrer derfor Kommissionen og Rådet til atanvende alle de midler, der står til deres rådighed, for at overtale den afrikanske gruppe til fremover atsamarbejde med FN's Generalforsamling og indgå i en dialog og fremlægge oplysninger om de berørte afri-
kanske lande, navnlig de lande, for hvem AVS-EU-samarbejdet er suspenderet i medfør af artikel 96 i
Cotonou-aftalen, eller som der føres en politisk dialog med i medfør af aftalens artikel 8; foreslår, at Europa-Parlamentet, når det forelægger Rådet sine beslutningsforslag, fremover begrænser sig til de vigtigste lande,som giver anledning til bekymring, og i højere grad støtter Rådets arbejde på dette område;
22. opfordrer Rådet og Kommissionen til i højere grad og konsekvent at sammenkæde deres drøftelser i
internationale fora med Den Europæiske Unions bilaterale politiske dialoger, udvikling og handelspolitik, og
undgå den nuværende situation, hvor lande, som modsætter sig EU's menneskerettighedsinitiativer i interna-tionale fora, kan gøre dette med ringe risiko for, at det får konsekvenser for de bilaterale forbindelser;
23. minder navnlig Rådet og Kommissionen om, at de fleste menneskerettighedskrænkelser ville være
umulige i lande med en stærkere tradition for ytrings- og pressefrihed; opfordrer derfor Rådet og Kommissi-onen til at understrege dette afgørende forhold i de politiske dialoger og i forbindelse med handels- og
udviklingspolitikken;7.12.2006 C 297 E/344 Den Europæiske Unions Tidende
Torsdag, 18. maj 2006DA
(1) Rådets afgørelse 2003/659/JHA af 18.6.2003 (EUT L 245 af 29.9.2003, s. 44).
24. glæder sig over Rådets vedvarende støtte til oprettelsen af et stærkt, magtfuldt og effektivt Menneske-
rettighedsråd i FN-regi med følgende grundtræk: det skal være et stående organ med et tilstrækkeligt antal
møder af tilstrækkelig længde til, at det kan udøve sit mandat, det skal kunne behandle hastende situationer,det skal fastholde systemet med særlige FN-procedurer og omfatte en reform af Ngo-udvalget, som skal gøredet muligt i højere grad at inddrage uafhængige ngo'er; anmoder Rådet om fortsat at gøre en indsats for atfastsætte standarder for medlemskab af det nye råd, herunder for valgprocedurer, som indebærer direkte og
individuel afstemning og vedtagelse med et absolut flertal af medlemmer, hvilket skulle kunne garantere dets
troværdighed og effektivitet; giver i den forbindelse udtryk for sin bekymring over, at lande med et dårligtrenommé på menneskerettighedsområdet er blevet valgt til medlemmer af FN's Menneskerettighedsråd, ogunderstreger følgelig, hvor vigtigt det er at indføre en universel »peer review« med det formål at undersøgemenneskerettighedssituationen i alle lande og kontrollere gennemførelsen af internationale konventioner ogstandarder; beklager, at EU's medlemsstater i løbet af de sidste måneder af 2005 under forhandlingerne synes
at være blevet udmanøvreret af en lille gruppe FN-medlemmer bestående af lande, som selv har et tvivlsomt
menneskerettighedsrenommé; glæder sig dog over den endelige aftale, der blev opnået enighed om i NewYork, og ser frem til en stærk og effektiv EU-repræsentation i det vedtagne FN-Menneskerettighedsråd;
25. opfordrer Rådet og Kommissionen til systematisk at forhindre lande, som ikke respekterer menneske-
rettighederne, i at få formandskabet i FN's Menneskerettighedsråd;
26. opfordrer Rådet og Kommissionen til fortsat at støtte en hurtig aftale om den foreslåede FN-konven-
tion om handicappedes rettigheder; glæder sig over resultaterne fra ad hoc-udvalgets syvende møde,
herunder aftalen om en stramning af tekstudkastet vedrørende vold mod handicappede, multihandicappedes
menneskerettigheder og døves ret til at anvende tegnsprog; opfordrer medlemsstaterne, Rådet og Kommissi-onen til yderligere at styrke den eksisterende tekst vedrørende ufrivillig behandling af handicappede, ogopfordrer for så vidt angår gennemførelsen heraf til støtte til de igangværende bestræbelser på at etablere etinternationalt samarbejde om at bistå handicappede i udviklingslandene og til etablering af et handlekraftigt
og uafhængigt eksekutivorgan, som kan modtage og behandle klager fra enkeltpersoner;
27. finder generelt, at EU's menneskerettighedsaktiviteter i FN er for indadvendte; anmoder Rådet om at
bestræbe sig på at fremskynde høringsprocessen for at levne mere tid til høring af partnere uden for EU;
anmoder Rådet om at overveje at ændre menneskerettighedsgruppen (COHOM), så det kun udgør en
forhandlingsramme for de repræsentanter for EU, der er til stede i internationale fora, og at give disse repræ-sentanter beføjelse til at træffe ad hoc-beslutninger efter behov;
28. glæder sig over, at EU generelt og også under det luxembourgske formandskab på møderne i Den
Internationale Arbejdsorganisation (ILO) indtager en markant holdning i drøftelser om fagforeningsrettig-
heder og andre grundlæggende menneskerettigheder for arbejdstagere, hvor EU f.eks. indtog en stærk hold-ning til de påståede krænkelser af colombianske fagforeningsfolks menneskerettigheder, og som konsekvensafgav en klar erklæring på Den Internationale Arbejdskonference i juni 2005; finder det i den forbindelseoverraskende, at det var muligt for et land som Belarus at blive valgt ind i ILO's styrelsesråd i juni 2005, til
trods for at Belarus ikke er et demokratisk land med frie fagforeninger, og at fire store EU-lande er faste
medlemmer af styrelsesrådet; anmoder Rådet om at gøre rede for sine diplomatiske demarcher forud fordette valg og ligeledes oplyse, hvorvidt det overvejede at modsætte sig Belarus' medlemskab; fastholder, atdet er vigtigt at styrke de EU-støttede særprogrammer til beskyttelse af sårbare sektorer i tredjelande;
29. lykønsker Rådet og Kommissionen med deres store diplomatiske sejr, da de foranledigede, at FN's
Sikkerhedsråd henviste Darfur-sagen (Sudan) til Den Internationale Straffedomstol, således som Parlamentetopfordrede til i sin beslutning af 16. september 2004 (
1); er imidlertid foruroliget over den forværrede
sikkerhedssituation i Darfur, og opfordrer det internationale samfund, FN, Rådet og Kommissionen tiløjeblikkeligt at gribe ind for at standse volden og samtidig yde en omfattende bistand til Den Afrikanske
Union og tilstrækkelig humanitær bistand til den berørte befolkning; henstiller, at der hurtigt gøres7.12.2006 C 297 E/345 Den Europæiske Unions Tidende
Torsdag, 18. maj 2006DA
(1) EUT C 140 E af 9.6.2005, s. 153.
fremskridt med hensyn til retsforfølgning af højtstående embedsmænd i den sudanesiske regerings militære
og civile forvaltning på grund af de kriminelle handlinger begået i den forbindelse, især anvendelsen af vold-
tægt som krigsvåben; opfordrer EU til aktivt at støtte omlægningen af den nuværende fredsbevarendeopgave, som varetages af Den Afrikanske Union, til en fuldgyldig fredsbevarende FN-opgave for at øgesikkerheden i regionen; opfordrer ligeledes EU til fortsat at støtte gennemførelsen af den omfattende fredsaf-tale mellem de forskellige politiske partier;
30. opfordrer Rådet og Kommissionen til at fortsætte deres aktive indsats for at få udvirket en generel rati-
fikation af Rom-statutten og vedtaget gennemførelseslovgivningen vedrørende ICC i overensstemmelse medRådets fælles holdning om ICC og handlingsplanen herfor; opfordrer Rådet og Kommissionen til at fordoblederes indsats på dette område i deres demarcher til De Forenede Stater, der er en af EU's nøglepartnere,
navnlig i krigen mod terrorismen; kræver, at hvert EU-formandskab forelægger Parlamentet en beretning
om, hvad der er foretaget på grundlag af den fælles holdning;
31. glæder sig over, at fremme og styrkelse af fred og international retfærdighed som følge af den seneste
revision af Cotonou-aftalen og under behørig hensyntagen til Rom-statutten er blevet inddraget som et
samarbejdsmål mellem EU og AVS-landene; beklager derfor den manglende henvisning til ICC i det endeligeslutdokument fra FN's verdenstopmøde fra september 2005; glæder sig over, at der er medtaget en henvis-ning til ICC i flere af de europæiske naboskabshandlingsplaner, bl.a. dem der vedrører Ukraine og Moldova,og i udkastene til handlingsplaner vedrørende Aserbajdsjan, Libanon, Armenien og Georgien; opfordrer EUog dets medlemsstater til at bekræfte deres engagement i ICC ved enhver given lejlighed;
32. opfordrer USA's regering og Kongressen til at ratificere Rom-statutten om oprettelse af ICC uden yder-
ligere forsinkelse; mener ikke, at der kan gøres nogen juridisk undtagelse for USA i denne sag; fordømmer,at visse lande, herunder en række EU-medlemsstater, har indgået bilaterale aftaler med USA, som i realiteten
giver straffrihed for amerikanske soldater;
33. anser det for vigtigt at etablere et tæt samarbejde mellem Den Europæiske Union og Europarådet og
påpeger de vanskeligheder, der stadig er for et sådant samarbejde: samarbejdet er af teknisk art og foregårikke på det politiske plan, manglende kommunikation mellem Kommissionens og Europarådets organer,
overlapning og manglende afgrænsning af aktivitetsområder; opfordrer de østrigske og finske formandskaber
til at sikre, at det aftalememorandum, som er under udarbejdelse, bidrager til at løse på disse vanskeligheder;påpeger, at relationerne mellem Den Europæiske Union og Europarådet er et meget vigtigt »mødested«, somogså er åbent for andre lande, der støtter en menneskerettighedskultur og bidrager til at sikre en vellykketnaboskabspolitik og andre særlige partnerskabsforhold;
Undersøgelse af EU's politiske dialoger, menneskerettighedsdialoger og konsultationer samt den generelle
politiske dialog med tredjelande
34. ser med tilfredshed på, at årsberetningen indeholder en afbalanceret vurdering af virkningen af EU's
menneskerettighedsdialoger; konstaterer, at der er foretaget en evaluering af disse dialoger i 2004. og at
Rådet har taget de første skridt til at udarbejde et dokument, som giver et overblik over menneskerettigheds-dialoger og konsultationer; ser frem til at modtage dette dokument, når det er vedtaget; opfordrer navnligRådet til at inddrage Europa-Parlamentet i et nært samarbejde om denne opgave og i evalueringen af dialo-gerne; skal i den forbindelse oplyse Rådet om, at der vil blive udarbejdet en initiativbetænkning om evalue-ringen af menneskerettighedsdialoger og konsultationer med tredjelande;
35. påpeger nødvendigheden af, at Unionen og de enkelte medlemsstater handler konsekvent og i overens-
stemmelse med traktatens og EU-rettens forpligtelser på menneskerettighedsområdet, således at man undgårat mindske Unionens moralske autoritet på den internationale scene på grund af manglende konsekvens;
36. tager vurderingen i Rådets årsberetning af menneskerettighedsdialogen med Kina til efterretning med
de fortsatte beretninger om en lang række menneskerettighedskrænkelser, herunder politiske fængslinger,navnlig af medlemmer af mindretal, påstande om tortur, udbredt anvendelse af tvangsarbejde, hyppig anven-delse af dødsstraf og systematisk undertrykkelse af religionsfriheden, ytringsfriheden (bl.a. behandlingen af
befolkningen i Tibet) og mediefriheden, herunder internettet; beklager, at der ikke er sket væsentlige frem-
skridt i retning af ratificeringen og gennemførelsen af den internationale konvention om borgerlige og7.12.2006 C 297 E/346 Den Europæiske Unions Tidende
Torsdag, 18. maj 2006DA
politiske rettigheder eller løsladelsen af fanger, som havde forbindelse til begivenhederne på Den Hellige
Freds Plads (Tiananmen) i 1989; anser dialogen for at være et værdifuldt instrument og vigtigt element i den
overordnede strategiske dialog mellem EU og Kina, hvor menneskerettighedsspørgsmål skal behandles somet prioriteret emne; opfordrer Rådet og Kommissionen til at udfolde ihærdige bestræbelser, også selv omdisse kun vil give resultater på mellemlang sigt; anmoder Kina og Rådet om at overveje at forbedre dialogenved ganske enkelt at beslutte, at der skal være adgang til simultantolkning; håber, at nyskabelser som afhol-
delse af den politiske dialog på højt plan og det lovgivningsmæssige seminar i direkte forlængelse af
hinanden vil kunne føre til mere intense synergier; understreger, at en stadig mere positiv udvikling ihandelsforbindelserne vil forudsætte reformer på menneskerettighedsområdet; opfordrer Rådet til at indbydemedlemmer af Europa-Parlamentet til at deltage i disse dialoger i lighed med de kinesiske parlamentarikere;
37. fordømmer den iranske præsidents opfordring til at slette Israel af verdenskortet; udtrykker sin bekym-
ring over menneskerettighedssituationen i Iran og over, at menneskerettighedsdialogen med Iran på grund af
Irans manglende engagement har været afbrudt siden det sidste møde i juni 2004; opfordrer Iran til at
genoptage dialogen og i samarbejde med EU at fastsætte benchmarks, som tager sigte på reelle fremskridt påområdet; ser med tilfredshed på den klare erklæring herom i Rådets konklusioner af 12. december 2005;opfordrer Rådet til især at fortsætte sine demarcher i Iran om enkeltstående sager og glæder sig i den forbin-delse over det østrigske formandskabs tilsagn; giver udtryk for sin beklagelse over Irans dårlige menneskeret-tighedsrenommé under det første halve år af præsident Mahmouh Ahmadinejads præsidentperiode og opfor-
drer Kommissionen til at gøre det fornødne inden for rammerne af det europæiske menneskerettighedsini-
tiativ med henblik på at uddybe kontakterne og samarbejdet med civilsamfundet i Iran og i endnu højeregrad fremme demokratiet og menneskerettighederne;
38. er bekymret over de alvorlige menneskerettighedskrænkelser i Irak, herunder i de irakiske fængsler;
glæder sig ikke desto mindre over EU's støtte til den nye regering i Irak; opfordrer til en øget indsats fra EU'sside med henblik på at skabe stabilitet i Irak og få gjort Kommissionens delegationskontor fuldt funktions-
dygtigt forudsat, at sikkerhedsproblemerne kan løses; opfordrer Rådet og Kommissionen til at støtte det
irakiske menneskerettighedsministeriums ihærdige bestræbelser på at holde standarden på et højt niveau;
39. glæder sig over indledningen af EU-konsultationer om menneskerettighederne med Rusland; støtter
Rådets forsøg på at udvikle disse konsultationer til en åbenhjertig og ægte menneskerettighedsdialog mellemEU og Rusland, og opfordrer til, at Europa-Parlamentet inddrages i en sådan proces; opfordrer Rådet tilfortsat at presse på, for at få Rusland til at gå med til, at europæiske og russiske ngo'er tilknyttes konsultatio-
nerne ud fra eksemplet fra andre dialoger om menneskerettighedsspørgsmål; glæder sig over Rådets briefing
af ngo'er om konsultationerne, men beklager samtidig, at der ikke foretages en systematisk briefing afEuropa-Parlamentet; anmoder Rådet om at lægge pres på Rusland for at få det til at give sit samtykke til, atdenne dialog også på skift finder sted under topmøderne i Rusland og ikke kun, når topmøderne finder stedi EU; frygter, at den nye russiske ngo-lovgivning vil hindre menneskerettighedsorganisationer i at udføre
deres arbejde ordentligt, når respekten for menneskerettighederne står på spil, eller i overhovedet at fungere;
anmoder Kommissionen og Rådet om vedholdende at rejse dette spørgsmål over for Rusland, ikke mindst iinternationale fora som f.eks. Europarådet, hvor Rusland overtager formandskabet for ministerrådet den19. maj 2006; anmoder endvidere Kommissionen og Rådet om at rejse spørgsmålet om vilkårlige henret-telser, bortførelser og tortur i fængsler i Tjetjenien samt overgreb på menneskerettighedsforkæmpere, som eri gang med at undersøge og påpege krænkelser af menneskerettighederne i Tjetjenien;
40. ser med tilfredshed på den fælles handlingsplan, der blev vedtaget på det sjette topmøde mellem Indien
og EU, og som omfatter drøftelser af menneskerettighedsspørgsmål baseret på forpligtelsen til at samarbejdefor at håndhæve menneskerettighederne i en ånd af lighed og gensidig respekt; forventer, at disse drøftelservil omfatte mindretals rettigheder; forventer endvidere, at de to parter inden for disse rammer også kandrøfte dalitternes problematiske sociale situation; opfordrer Rådet og Kommissionen til at tilstræbe enlignende dialog med regeringerne i andre lande med kastesystemer; glæder sig over, at Kommissionen og
Rådet regelmæssigt hører indiske ngo'er inden for rammerne af EU-Indien-rundbordsdrøftelser om det civile
samfund; henstiller, at drøftelser i denne region også omfatter menneskerettighederne i Kashmir;7.12.2006 C 297 E/347 Den Europæiske Unions Tidende
Torsdag, 18. maj 2006DA
41. tager Rådets konklusioner om Colombia, som blev vedtaget den 3. oktober 2005, til efterretning;
henstiller, at man i forbindelse med fremtidige konklusioner prioriterer konsultationer med det civile
samfund og FN's højkommissær for menneskerettigheder samt også medtager drøftelser i COHOM; opfor-drer Rådet til at holde øje med konsekvenserne af loven om retfærdighed og fred for menneskerettighedsfor-kæmpere; bemærker, at loven om retfærdighed og fred omfatter alle ulovlige bevæbnede grupper i Colombia(ikke blot Colombias Forenede Selvforsvarsstyrker (AUC), men også Colombias Væbnede Revolutionære
Styrker (FARC) og Den Nationale Befrielseshær (ELN);
42. opfordrer Rådet og Kommissionen til konsekvent i alle politiske dialoger med tredjelande at påpege, at
disse lande bør udstede stående invitationer til alle FN's særlige organer, rapportører og repræsentanter ogforelægge alle udestående beretninger for FN's officielle organer;
43. noterer sig det politiske instrument i form af en officiel EU-liste over »fanger/tilbageholdte, der giver
anledning til bekymring«, i politikken over for et bestemt land som nævnt i Rådets årsberetning; tilskynderKommissionen og Rådet til indføre en sådan officiel EU-liste over for alle tredjelande, hvor der er betænkelig-heder på menneskerettighedsområdet, og at tage denne liste op på alle politiske dialogmøder; anmoder
Kommissionen om at underrette Parlamentet om alle eksisterende lister af denne art;
44. opfordrer endvidere Rådet til i forbindelse med udarbejdelsen af årsberetningerne at overveje at benytte
samme fremgangsmåde, som nogle medlemsstaters regeringer og visse internationale ngo'er har valgt, ogsom går ud på at udarbejde en liste over »særligt problematiske lande«, for så vidt angår krænkelser afmenneskerettighederne; foreslår for at skabe større opmærksomhed om menneskerettighedernes betydning igennemførelsen af alle EU's politikker over for de pågældende lande, at disse udpeges på grundlag af
konkrete og gennemskuelige kriterier, som bygger på indholdet i EU's menneskerettighedsretningslinjer, trak-
taterne og de forpligtelser, der er indgået, og at de lande, som Parlamentet har udvalgt, gøres til genstand foruopsættelige beslutninger for at tillægge menneskerettighederne større opmærksomhed i forbindelse medgennemførelsen af alle EU-politikker for så vidt angår de identificerede lande, herunder indførelse af bistands-eller handelssanktioner, hvis krænkelserne fortsætter; mener, at kriterier som domstolenes og mediernes
uafhængighed og civilsamfundsorganisationernes status er vigtige i evalueringen af menneskerettighedssitua-
tionen;
45. glæder sig over, at Rådet holdt fast ved sin fælles holdning vedrørende Burma/Myanmar i 2005;
henviser navnlig til Haval/Tutu-rapporten fra september 2005, som opfordrede til, at det statslige Freds- ogUdviklingsråds aktiviteter skulle betragtes som en trussel mod den internationale sikkerhed, og at regimetderfor skulle indbringes for De Forenede Nationers Sikkerhedsråd; anerkender EU-medlemsstaternes støtte tilSikkerhedsrådets briefing om de igangværende krænkelser; tager med bekymring til efterretning, at Daw
Aung San Suu Kyi stadig holdes i husarrest, og at FN's særlige rapportør, hvis mandat udløber i år, er blevet
nægtet adgang til landet siden 2003; opfordrer EU til at indtage en mere proaktiv holdning til dette land(navnlig på baggrund af beslutningen om menneskerettighederne i Burma/Myanmar, som blev vedtaget afEuropa-Parlamentet den 17. november 2005 (
1));
46. glæder sig over, at Rådet og Kommissionen har indført spørgsmål om menneskerettigheder, demokrati,
retsstatsforhold og god regeringsførelse med specifikke benchmarks i alle nationale handlingsplaner udar-
bejdet inden for rammerne af den europæiske naboskabspolitik (ENP); medgiver, at styrken ved handlingspla-
nerne er, at de udgør et bindende tilsagn, og at dette også er deres svaghed, fordi de skal forhandles på pladsmed det pågældende partnerland; opfordrer derfor Rådet til at holde disse lande fast på deres tilsagn og over-veje sanktioner i de tilfælde, hvor de ikke opfylder disse inden for den aftalte frist; gør i denne forbindelsesærligt opmærksom på det mangelfulde engagement i menneskerettighedsspørgsmål i Marokko og Vestsa-hara, Tunesien, Syrien, Israel og Den Palæstinensiske Myndighed, samt Algeriet og Egypten (handlingspla-
nerne for de to sidstnævnte lande er stadig ikke færdigforhandlet); ser frem til at gennemgå rapporterne om
det første års gennemførelse af de syv første handlingsplaner og de prioriteringer for ENP, der er fastsat for2006; foreslår i denne ånd, at der nedsættes et underudvalg om menneskerettigheder, som bl.a. skal beskæf-tige sig med individuelle sager for yderligere at forbedre menneskerettighedsdialogen med alle partnerlande;
47. opfordrer Rådet og Kommissionen til at inddrage børns rettigheder i alle deres aktioner for at sikre en
effektiv bekæmpelse af børnearbejde og lægge hovedvægten på undervisning og uddannelse af børn, hvilket
er et af millenniumudviklingsmålene;7.12.2006 C 297 E/348 Den Europæiske Unions Tidende
Torsdag, 18. maj 2006DA
(1) Vedtagne tekster, P6_TA(2005)0444.
Overordnet undersøgelse af Rådets og Kommissionens aktiviteter
48. noterer sig oplysningerne om, at EU under det britiske formandskab foretog demarcher om 26 indivi-
duelle menneskerettighedssager og udarbejdet 49 erklæringer om menneskerettighedsspørgsmål;
49. forstår, at EU's aktiviteter netop på menneskerettighedsområdet, f.eks. demarcher over for tredjelande,
undertiden må være fortrolige; mener imidlertid, at der skal medtages en liste over disse aktiviteter iårsberetningen;
50. anmoder derfor Rådet og Kommissionen om sammen med Parlamentet at indføre et fortroligt system,
hvorigennem udvalgte medlemmer af Europa-Parlamentet kan holdes underrettet om demarcher foretaget afmedlemsstater, formandskabet, den højtstående repræsentant for FUSP, den personlige repræsentant formenneskerettigheder, de særlige repræsentanter eller Kommissionen om enkeltstående menneskerettigheds-sager eller -situationer, som Europa-Parlamentet har gjort opmærksom på i sine beslutninger; mener, at et
sådant system kunne udformes efter samme model som systemet til orientering af udvalgte medlemmer af
Europa-Parlamentet om hemmeligstemplet materiale vedrørende sikkerhed og forsvar;
51. glæder sig over, at Rådet (almindelige anliggender) den 12. december 2005 vedtog, at Rådets ajour-
førte datablade om menneskerettigheder skal stilles til rådighed for alle EU's institutioner, og ser frem til atmodtage den aktuelle udgave af disse hurtigst muligt (
1);
52. anmoder Rådet om at overveje at gøre COHOM til en arbejdsgruppe med repræsentanter, der har fast
base i Bruxelles; mener, at dette ville give mulighed for mere tid til møder, bedre koordinering og dermed
sandsynligvis et fastere greb om EU's menneskerettighedspolitikker i videre forstand;
53. ser med tilfredshed på nedsættelsen af arbejdsgrupper om institutionsopbygning, forvaltningsreform,
regeringsførelse og menneskerettigheder mellem EU og henholdsvis Bangladesh, Laos og Vietnam; opfordrerafhængigt af en vurdering af disses effektivitet Rådet og Kommissionen til også at anvende denne tilgang på
andre tredjelande som f.eks. Cambodja og Nepal;
54. forlanger, at alle instrumenter, dokumenter og rapporter, herunder årsberetningerne, om menneskeret-
tigheder specifikt skal beskæftige sig med forskelsbehandling, herunder spørgsmål vedrørende etniskemindretal, religionsfrihed, og i den forbindelse også diskriminerende praksis over for mindretalsreligioner,kvinders menneskerettigheder, børns rettigheder, oprindelige folks rettigheder, fysisk og mentalt handicap-
pede, samt personer med alle former for seksuel orientering, og at disse gruppers respektive organisationer
inddrages i fuldt omfang både i EU og —i givet fald —i tredjelande;
55. forlanger endvidere for at bekæmpe kønsdiskriminering, at beskyttelse og fremme af kvinders rettig-
heder bliver et tværgående politisk element på EU's dagsorden for menneskerettigheder;
Kommissionens programmer for ekstern bistand
Det europæiske initiativ for demokrati og menneskerettigheder (EIDHR)
56. opfordrer Kommissionen til alvorligt at overveje Europa-Parlamentets forslag om at indføre et specifikt
menneskerettighedsinstrument for perioden 2007-2013; glæder sig til at modtage Kommissionens medde-lelse herom;
57. understreger betydningen af det europæiske initiativ for demokrati og menneskerettigheder som et af
de vigtigste instrumenter, EU råder over; understreger navnlig fordelen ved, at EIDHR-programmer ikke
kræver statslig godkendelse i det land, hvor programmet gennemføres, og at størstedelen af EIDHR-finansie-ringen står til rådighed for civilsamfundsorganisationer;
58. understreger, at menneskerettighederne skal strømlines i alle fire finansieringsinstrumenter for eksterne
aktioner, og at der skal oprettes et femte specifikt instrument for menneskerettigheder for at supplere den
tematiske programmering;7.12.2006 C 297 E/349 Den Europæiske Unions Tidende
Torsdag, 18. maj 2006DA
(1) Rådets konklusioner af 12. december 2005. 15293/1/05 REV 1, bilag, s. 14.
59. opfordrer Kommissionen til at sikre, at den igangværende reform af finansforordningen (1) og de dertil
hørende gennemførelsesbestemmelser er tilstrækkeligt vidtgående, så man mindsker den administrative byrde
og langsommeligheden i udbetalingen af støtte —hvilket for øjeblikket er et problem for EIDHR-
programmet —så det bliver nemmere for mindre græsrods-ngo'er at få adgang til og forvalte ressourcer, og
herigennem øge virkningerne af EIDHR-programmet;
60. glæder sig over konklusionerne i evalueringsrapporten om kampagnen mod racisme, fremmedhad og
forskelsbehandling, hvori det slås fast, at de projekter, der finansieres under EIDHR, er rettet mod de mest
marginaliserede samfund, som regeringerne ikke når ud til, og at de har givet gode resultater;
61. er tilfreds med, at Kommissionen i 2005 kunne forpligte over 125 000 000 euro, men er bekymret
over, at ikke alle projekter, som der blev indgået kontrakt for i 2005, vil blive gennemført fuldt ud;
62. noterer sig, at EIDHR-midler til EU's valgobservationsmissioner i 2005 tegnede sig for over en
femtedel af de samlede midler, og at den slags missioner blev udført i 12 lande, herunder Afghanistan, Etio-pien, Libanon, Liberia, Venezuela og Den Palæstinensiske Myndighed; glæder sig over, at EU's valgobservati-onsaktiviteter bliver mere og mere effektive, men mener, at dette ikke må medføre faldende budgetforplig-telser til menneskerettighedsprojekter på græsrodsplan i lande verden over;
63. opfordrer Kommissionen og Rådet til systematisk at følge EU's valgobservationsmissioner op, til at
føre nøje tilsyn med situationen efter de afholdte valg og om nødvendigt at gribe ind politisk;
64. noterer sig, at en stor del (50,9 %) af den samlede EIDHR-finansiering til projekter, som der blev
indgået kontrakt for i 2005, gik til store temarelaterede projekter, og at kun en lille del (27,68 %) gik tilmikroprojekter gennemført af Kommissionens delegationer; gentager, at en større del bør afsættes til mindregræsrodsprojekter; opfordrer Kommissionen til i særlig grad at have opmærksomheden rettet mod de ngo'er,som spiller en vigtig rolle for fremme af menneskerettighederne i deres respektive lande, men som ikke
nyder juridisk anerkendelse fra de pågældende myndigheders side; anser det i den forbindelse for at være af
afgørende betydning, at Kommissionen fremsætter forslag om en ændring af finansforordningen, navnlighvad angår finansieringen af sådanne ngo'er;
65. støtter fuldt ud EU's bidrag til mellemstatslige organisationer, da disse kan bidrage væsentligt til
fremme af demokrati og menneskerettigheder; mener imidlertid, at dette bidrag ikke må ydes på bekostningaf ngo'er, men snarere gennem strategiske langsigtede partnerskaber;
66. glæder sig over, at Kommissionen har ændret sine procedurer for nye indkaldelser af forslag for 2006,
idet de nye indkaldelser, som er baseret på såkaldte concept notes, synes at fremme en bedre kvalitetsvurde-
ring af projektforslag som et første afgørende kriterium;
67. anmoder Kommissionen om at stille alle konsekvensanalyserapporter, som eksterne eller interne
eksperter har udarbejdet om projekter, til rådighed for Parlamentet for at sikre behørig kontrol; anmoderKommissionen om at gøre konsekvensanalyser om menneskerettigheder til en integreret og fuldt udgennemført del af al EU-forvaltning af projektcyklusser både forudgående og efterfølgende, således at de fårindflydelse på både fremtidig politisk beslutningstagning og fremtidige programmer samt på evalueringen af
igangværende programmer;
Bistandsprogrammer i almindelighed
68. finder det nødvendigt at integrere spørgsmål om respekt for menneskerettighederne, demokratiske
principper, retsstatsprincippet og god regeringsførelse (som beskrevet i AVS-EU-partnerskabsaftalen) fuldt udi aktioner finansieret under Den Europæiske Udviklingsfond; anmoder Kommissionen om at udarbejde enårlig oversigt over alle EUF's dermed forbundne udgifter inden for al geografisk, regional og tematisk
programmering for at gøre EU's aktiviteter på dette område mere synlige;
69. anmoder Kommissionen om i sin programmering af politikken at basere udviklingsmål, -indikatorer
og -planer på vedtagne universelle internationale menneskerettighedsinstrumenter og fuldt ud inddragemenneskerettighedsorganisationer fra planlægning af politikker og programmer til faserne for gennemførelse,overvågning og evaluering;7.12.2006 C 297 E/350 Den Europæiske Unions Tidende
Torsdag, 18. maj 2006DA
(1) Rådets forordning (EF; Euratom) nr. 1605/2002 af 25. juni 2002 om finansforordningen vedrørende De Europæiske
Fællesskabers almindelige budget (EFT L 248 af 16.9.2002, s. 1).
70. opfordrer til en opfølgning af seminaret om menneskerettigheder i juni 2005 inden for rammerne af
EU's humanitære bistand, bl.a. ved at afsætte EU-midler til retsforfølgning i kølvandet på massakrer og for-
brydelser mod menneskeheden;
Vurdering af gennemførelsen af menneskerettigheds- og demokratiklausulerne
71. minder om sin ovennævnte betænkning af 14. februar 2006 om fremtidig EU-politik om anvendelse
af menneskerettighedsklausuler i alle EU-aftaler, herunder indførelse af en effektiv mekanisme for tilsyn medrespekten for menneskerettighederne og en øget inddragelse af Europa-Parlamentet i evalueringen af oghøringen om disse klausuler; ser frem til, at det østrigske formandskab sammen med Kommissionen reagererpå Parlamentets forslag;
72. noterer sig, at EU's fjerdegenerationsaftaler med tredjelande som en selvfølge omfatter politisk dialog
som et væsentligt element i aftalen, herunder menneskerettigheds- og demokratispørgsmål; understreger, at
det er fast besluttet på at styrke forudgående kontrol med den seneste holdning i den slags politiske dialoger;
73. er enigt i holdningen der kommer til udtryk i 2005-beretningen om, at menneskerettighedsklausulen
er et grundlag for positivt engagement med hensyn til spørgsmål vedrørende menneskerettigheder og demo-krati over for tredjelande; understreger imidlertid, at dette ikke må udelukke muligheden for en midlertidigsuspendering af samarbejdet under henvisning til, at klausulen er blevet overtrådt; gentager sin opfordring til
at indføre en glidende skala af foranstaltninger og et klart sanktionssystem, der kan anvendes i forbindelse
med tredjelandes brud på menneskerettighedsklausulen; opfordrer Rådet til at overveje kvalificeret flertal iforbindelse med beslutninger om at vedtage restriktive foranstaltninger på et passende tidspunkt i fremtiden;gentager sit krav om en bedre overvågnings- og høringsmekanisme i forbindelse med klausulen og opfordrerKommissionen og Rådet til hvert år at aflægge beretning om krænkelser af menneskerettighedsklausulerne,herunder klausulerne indeholdt i AVS-EU-partnerskabsaftalen, til Europa-Parlamentets Underudvalg om
Menneskerettigheder;
74. gentager sin støtte til Rådets beslutning af 3. oktober 2005 om at indføre sanktioner over for Usbeki-
stan som følge af begivenhederne i Andijan den 13. maj 2005, hvor et stort antal civile blev skudt og dræbtaf regeringens sikkerhedsstyrker, og mange mennesker blev arresteret og efterfølgende retsforfulgt i enproces, som ikke opfyldte de internationale normer for retfærdig rettergang, og som søgte at dække oversandheden; opfatter dette som et eksempel på en sammenhængende EU-foranstaltning mod en regering, der
er bundet af tilsagn om menneskerettigheder og demokrati i henhold til en partnerskabs- og samarbejdsaf-
tale med EU; beklager, at det i Usbekistans tilfælde tog fire måneder at vedtage sanktionerne; håber imid-lertid, at denne præcedens vil styrke menneskerettighedsklausulen i alle aftaler; opfordrer Rådet til skarpt atfordømme krænkelserne af menneskerettighederne i Turkmenistan;
75. henviser til sin beslutning af 15. december 2005 om menneskerettigheder og pressefrihed i Tunesien
og om verdenstopmødet om informationssamfundet i Tunesien (
1);
76. henviser til sin beslutning af 27. oktober 2005 om menneskerettighedssituationen i Vestsahara (2);
glæder sig over de marokkanske myndigheders løsladelse af vestsahariske politiske fanger, men fordømmer
de fortsatte menneskerettighedskrænkelser mod den vestsahariske befolkning; anmoder om beskyttelse afbefolkningen i Vestsahara og respekt for dennes grundlæggende rettigheder, især ytringsfriheden, retten til fribevægelighed og demonstrationsretten; forlanger endnu en gang en retfærdig og varig løsning på konflikteni Vestsahara baseret på den vestsahariske befolknings ret til selvbestemmelse i overensstemmelse med de rele-vante resolutioner fra Sikkerhedsrådet, især resolution 1495(2003);
77. ser med tilfredshed på tilsynet med og revisionen af retningslinjerne for gennemførelse og evaluering
af restriktive foranstaltninger som led i EU's fælles udenrigs- og sikkerhedspolitik (
3);
78. glæder sig over den rolle, som Den Blandede Parlamentariske Forsamling AVS-EU spiller, som platform
for en åben og gennemsigtig drøftelse af menneskerettighedsspørgsmål og tilskynder den til at fortsættearbejdet og dermed bidrage til den politiske dialog, der er skabt grundlag for i AVS-EU-partnerskabsaftalensartikel 8;7.12.2006 C 297 E/351 Den Europæiske Unions Tidende
Torsdag, 18. maj 2006DA
(1) Vedtagne tekster, P6_TA(2005)0525.
(2) Vedtagne tekster, P6_TA(2005)0414.
(3) Rådet vedtog for første gang disse retningslinjer i december 2003. De indeholder en standardformulering og fælles
definitioner til brug i de retsakter, der anvendes til gennemførelse af sanktioner. Revisionen fandt sted i december
2005.
79. beklager, at der gøres for lidt brug af menneskerettighedsklausulen i artikel 96 i AVS-EU-partner-
skabsaftalen i tilfælde af åbenlyse krænkelser af menneskerettighederne i AVS-landene, og opfordrer til en
styrkelse af den politiske dialog i overensstemmelse med ånden i AVS-EU-partnerskabsaftalen;
80. ser EU's aktiviteter i form af demarcher og erklæringer efter den voldelige undertrykkelse i Etiopien i
juni 2005 som et meget positivt eksempel; er foruroliget over, at EU ikke synes at have fulgt dette tilstrække-
ligt op, da tilsvarende krænkelser af menneskerettighederne fandt sted i november 2005; henviser til det
store antal oppositionsledere og menneskerettighedsforkæmpere, der for øjeblikket sidder i fængsel medrisiko for dødsstraf; er af den opfattelse, at regeringen i Etiopien ikke opfylder sine forpligtelser i henhold tilAVS-EU-partnerskabsaftalens artikel 8 og opfordrer Kommissionen og Rådet til at efterkomme Europa-Parla-mentets krav om en samordnet holdning i overensstemmelse med AVS-EU-partnerskabsaftalens artikel 96,som var indeholdt i ovennævnte beslutning af 15. december 2005;
81. giver udtryk for sin bekymring over, at Eritrea på trods af alvorlige krænkelser af menneskerettighe-
derne i form af vilkårlig fængsling og tortur af fanger ikke er omtalt i Rådets årsberetning om menneskeret-tighederne for 2005; beklager, at Rådet og Kommissionen på trods af Parlamentets beslutning af 18.november 2004 om menneskerettighedssituationen i Eritrea (
1), hvori det fordømmer menneskerettighedssi-
tuationen i Eritrea og opfordrer Rådet og Kommissionen til at indlede konsultationsproceduren i henhold til
artikel 96 i AVS-EU-partnerskabsaftalen, ikke har foretaget sig noget nævneværdigt; opfordrer derfor Rådetog Kommissionen til snarest at indlede konsultationsproceduren i henhold til artikel 96 AVS-EU-partner-skabsaftalen som følge af menneskerettighedssituationen i Eritrea;
Gennemførelse af EU's menneskerettighedsretningslinjer
82. noterer sig den første toårsrevision af EU-retningslinjerne om børn i væbnede konflikter under det
britiske formandskab; er især tilfreds med, at EU's datablade om menneskerettigheder, som blev vedtaget ijuli 2005, indeholder et afsnit om børns rettigheder og et specifikt krav om at aflægge rapport i henhold tildisse retningslinjer, når dette er hensigtsmæssigt; konstaterer, at høringen af interesserede parter og ngo'erhar været eksemplarisk under revisionsprocessen og udarbejdelsen af henstillingerne; beklager dog, at
Europa-Parlamentet ikke blev inddraget i evalueringen af disse retningslinjer, at muligheden for en vidtræk-
kende revision ikke blev udnyttet, og at det deraf følgende dokument var skuffende, hvad angår såvel omfangsom ambitioner; kræver derfor, at Rådet systematisk inddrager Europa-Parlamentet i evalueringen af disseretningslinjer, som finder sted hvert andet år, således at Rådet får kendskab til Parlamentets holdning oghenstillinger på dette område;
83. glæder sig over det østrigske formandskabs tilsagn om at fortsætte den fulgte praksis med demarcher
over for alle EU's internationale partnere om ratifikation af internationale konventioner, der forbyder tortur;anmoder Rådet og Kommissionen om at overveje nye og innovative måder at gennemføre retningslinjernevedrørende tortur på; understreger, at disse retningslinjer, selv om de blev vedtaget i 2001, er dem der hånd-hæves mindst; henviser til de nuværende trusler mod det absolutte forbud mod tortur og mishandling i
forbindelse med den internationale terrorbekæmpelse; opfordrer Rådet til at inddrage Europa-Parlamentet i
den fremtidige evaluering af disse retningslinjer; gør Rådet opmærksom på, at dets Underudvalg om Menne-skerettigheder har anmodet om en undersøgelse med det formål at optimere gennemførelsen af EU-retnings-linjerne om tortur og forbedre de muligheder, som disse retningslinjer giver; henstiller til det østrigske ogdet finske formandskab at foretage demarcher om tortur i alle lande, der har undertegnet de relevante
konventioner, men ikke synes at samarbejde; understreger, at rådssekretariatets regelmæssige deltagelse i
møder i FN's Komité mod Tortur ville kunne yde et væsentligt og håndgribeligt bidrag til en strategiskanalyse af, hvilke lande der skal foretages demarcher overfor og hvornår; anmoder Rådet om at overveje, omikke EU kunne optræde med større vægt og mere overbevisende over for tredjelande, hvis alle medlemsstaterundertegnede og ratificerede den valgfri protokol til FN's konvention mod tortur og anden grusom, umenne-skelig eller nedværdigende behandling eller straf (
2); er også bekymret over påstandene om eksternalisering
og udlicitering af tortur til tredjelande og opfordrer EU til at overveje at gøre kampen mod tortur til hoved-
prioriteten i sin menneskerettighedspolitik, navnlig gennem en forstærket gennemførelse af EU-retningslin-jerne og alle andre EU-instrumenter som f.eks. Det Europæiske Initiativ for Demokrati og Menneskerettig-heder (EIDHR);7.12.2006 C 297 E/352 Den Europæiske Unions Tidende
Torsdag, 18. maj 2006DA
(1) EUT C 201 E af 18.8.2005, s. 123.
(2) Den 23. januar 2006 var status blandt EU-25 for så vidt angår undertegning og ratificering følgende: undertegnet og
ratificeret (kun 5 medlemsstater): Danmark, Malta, Polen, Sverige og Det Forenede Kongerige (samt kandidatlandetKroatien), undertegnet (11 medlemsstater): Østrig, Belgien, Cypern, Den Tjekkiske Republik, Estland, Finland, Frankrig,
Italien, Luxembourg, Holland og Spanien (samt kandidatlandene Rumænien og Tyrkiet); hverken undertegnet eller rati-
ficeret (9 medlemsstater): Tyskland, Grækenland, Ungarn, Irland, Letland, Litauen, Portugal, Slovakiet og Slovenien
(samt kandidatlandet Bulgarien).
84. understreger, at den fulde gennemførelse af EU's retningslinjer vedrørende menneskerettighedsforkæm-
pere skal prioriteres højt; opfordrer Rådet til at tage initiativer, som skal bidrage til at beskytte menneskeret-
tighedsforkæmpere; opfordrer Kommissionen og medlemsstaterne til at organisere uddannelse af deres perso-nale i delegationer, ambassader og konsulater om anvendelsen af disse retningslinjer; anmoder Kommissi-onen om at overveje at stille midler til rådighed til dækning af udgifterne til en sådan uddannelse; ser posi-tivt på at det nederlandske EU-formandskabs har udarbejdet en håndbog om gennemførelsen af retningslin-
jerne; beklager imidlertid, at Parlamentet er blevet nægtet nøjagtige oplysninger om dens indhold; opfordrer
Rådet og Kommissionen til systematisk at rejse spørgsmålet om menneskerettighedsforkæmperes situation ialle politiske dialoger; opfordrer Kommissionen til på delegationsplan at organisere oplysningsseminarer omretningslinjerne med alle relevante ngo'er; opfordrer endnu en gang Rådet til at orientere Europa-Parlamentetom gennemførelsen af disse retningslinjer i marken og til i fuld udstrækning at inddrage det i evalueringenheraf;
85. støtter Rådet i dets bestræbelser på at integrere menneskerettighederne i alt EU-arbejde, navnlig ved at
fokusere på regelmæssig revision og gennemførelse af EU's særlige retningslinjer vedrørende menneskerettig-heder;
Integrering af menneskerettighederne
86. glæder sig over, at Rådet og Kommissionen bestræber sig på at styrke sammenhængen mellem EU's
menneskerettighedspolitik og andre internationale politikker; finder det afgørende for udøvelsen af entroværdig EU-menneskerettighedspolitik, at disse forbindelser styrkes;
87. understreger betydningen af udnævnelsen af Michael Matthiessen som personlig repræsentant for
menneskerettigheder for EU's højtstående repræsentant for FUSP som et vigtigt skridt hen imod integreringaf menneskerettighederne; glæder sig over den personlige repræsentants aktiviteter og personligeengagement;
88. ser med tilfredshed på, at arbejdsgrupper, der beskæftiger sig med civile og politimæssige operationer
under FUSP/ESFP-søjlen og EU's militære operationer, er begyndt at drøfte menneskerettighedsaspekterne afderes operationer og inddrage disse overvejelser, herunder en fordømmelse af anvendelse af vold modkvinder, i de instruktioner, der gives til EU's missionspersonale på stedet; bifalder Rådets vedtagelse den 23.-24. maj 2005 af adfærdsnormerne for ESFP-operationer, som indeholder omfattende instruktioner til alle
personalekategorier, der er involveret i ESFP-missioner; gør imidlertid opmærksom på det klare behov for, at
disse normer altid overholdes omhyggeligt og konsekvent i EU's stigende antal militære og civile operationeri udlandet; mener, at EU ved at optræde på denne måde kan forebygge utilstedelig adfærd, som er fore-kommet i FN's fredsbevarende missioner; anmoder Kommissionen om at overveje at stille yderligere midlertil rådighed til uddannelse af alt personale i anvendelsen af disse normer;
89. glæder sig over vedtagelsen i december 2005 af Den Europæiske Unions retningslinjer for fremme af
overholdelsen af den humanitære folkeret; opfordrer Rådet til at anvende dem i alle relevante erklæringer ogdemarcher;
90. opfordrer Den Europæiske Investeringsbank (EIB), som er et af de organer, der gennemfører EU's
udviklingspolitikker gennem udlån, og som er det største offentlige finansieringsinstitut i verden, til fuldt ud
at inddrage menneskerettighedsanliggender i alle projektevalueringer og til at sikre, at det har tilstrækkeligintern kapacitet til at inddrage menneskerettighedshensyn i sine operationer; opfordrer navnlig til indførelseaf klare beskyttelsesmekanismer baseret på internationale normer til evaluering og mindskelse af de menne-skerettighedsmæssige konsekvenser af EIB's projekter; opfordrer til, at denne sikkerhedspolitik inden forområder, som ikke er omfattet af EU-lovgivningen, mindst er på højde med principperne i Equador-erklæ-
ringen; opfordrer banken til at høre Parlamentet i dette spørgsmål;
91. ser med tilfredshed på, at Kommissionen regelmæssigt drøfter, hvorvidt lande bør optages på GSP
plus-listen over lande, som indrømmes de bedste toldsatser for varer, der importeres i EU; anmoder imid-lertid Kommissionen om at sikre, at den af hensyn til evalueringen heraf kontrollerer både ikrafttrædelse af
internationale forpligtelser og effektiv gennemførelse og håndhævelse på stedet;
92. opfordrer Kommissionen til at anvende objektive kriterier, når den indrømmer GSP-plus-fordele til
lande, hvis gennemførelse af de otte ILO-konventioner om grundlæggende arbejdsmarkedsnormer ersærdeles mangelfuld, og navnlig til at kontrollere opfyldelsen af forpligtelserne indgået af Venezuela,Moldova, Sri Lanka, Mongoliet, El Salvador, Guatemala og Colombia forud for Kommissionens afgørelse fra
december 2005; opfordrer generelt Kommissionen til regelmæssigt at kontrollere gennemførelsen af disse
konventioner og om nødvendigt bringe forordningens beskyttelsesbestemmelser i anvendelse;7.12.2006 C 297 E/353 Den Europæiske Unions Tidende
Torsdag, 18. maj 2006DA
93. anmoder Rådet og Kommissionen om at sikre handelsaftalers forenelighed med eksisterende FN-
konventioner om menneskerettigheder i overensstemmelse med Parlamentets beslutning af 14. februar
2006, at få foretaget en uafhængig bæredygtighedsevaluering forud for indledningen af handelsforhandlinger,hvor der især lægges vægt på konsekvenserne på menneskerettighedsområdet, og at kontrollere og senærmere på samt i givet fald vende de eventuelle negative konsekvenser, som gældende eller foreslåedehandelsbestemmelser måtte have for menneskerettighederne, miljøet og det sociale område;
94. påpeger, at alle evalueringer af menneskerettigheder i bestemte lande bør omfatte en analyse af arbejds-
tagernes grundlæggende rettigheder som nedfældet i artikel 23 i verdenserklæringen om menneskerettighe-derne, artikel 22 i konventionen om borgerlige og politiske rettigheder og artikel 8 i konventionen omøkonomiske, sociale og kulturelle rettigheder;
95. anmoder Kommissionen om at inkludere systematisk overvågning af menneskerettighederne i alle
landestrategidokumenter, regionsstrategidokumenter, nationale vejledende programmer, regionale vejledendeprogrammer og handlingsplaner; anmoder endvidere Kommissionen om at ajourføre disse dokumenterregelmæssigt, så de til enhver tid afspejler den seneste udvikling på menneskerettighedsområdet på stedet, og
at arrangere hensigtsmæssige høringer med ngo'er i forbindelse hermed;
96. anmoder Kommissionen om at fremlægge en rapport om, hvordan den har gennemført sine egne
forslag i meddelelsen fra maj 2001 om, hvorledes EU kan medvirke til at fremme menneskerettigheder ogdemokratisering i tredjelande efterfulgt af en gennemgribende revision;
97. anmoder Kommissionen om at udarbejde en strategi til fremme af anvendelsen af alle EU's retnings-
linjer om menneskerettigheder i transnationale selskaber i forbindelse med gennemførelsen af dens nyligemeddelelse af 23. marts 2006 om virksomhedernes sociale ansvar (KOM(2006)0136);
98. gentager, at EU's interne politikker ikke blot skal være i overensstemmelse med, men også tjene som
eksempel på overholdelse af internationale menneskerettighedslove; udtrykker i denne henseende bekymringover, at de eksisterende foranstaltninger vedrørende migrationsstyring i praksis ikke altid sikrer flygtningesadgang til beskyttelse; opfordrer Rådet og Kommissionen til at sikre, at migrationsstyring ikke bliver en
betingelse for udviklingssamarbejde med tredjelande, og at de regionale pilotbeskyttelsesprogrammer
forbliver beskyttelsesorienterede, har tilstrækkelige ressourcer, er langsigtede, er fuldt ud koordinerede medEU's humanitære politikker og udviklingspolitikker samt er baserede på princippet om international solida-ritet;
99. understreger, at der i forbindelse med kampen mod menneskehandel bør anvendes en menneskerettig-
hedstilgang over for ofrene for menneskehandel, og glæder sig i den forbindelse over, at der i Rådets EU-planfor bekæmpelse og forebyggelse af menneskehandel (
1) lægges vægt på beskyttelse af ofrene; opfordrer
endelig alle medlemsstater til at ratificere Europarådets konvention om bekæmpelse af menneskehandel;
100. opfordrer Rådet og Kommissionen til at fastsætte benchmarks for alle konsultationer om menneske-
rettigheder for at forbedre sammenhængen i politikken og den politiske dialog;
Effektiviteten i Europa-Parlamentets engagement i menneskerettighedssager
101. glæder sig over sin stadig større rolle på menneskerettighedsområdet med hensyn til at sikre overhol-
delsen af tilsagn om at forbedre menneskerettighedssituationen i hele verden ved at undersøge andre institu-
tioners aktiviteter og navnlig i forbindelse med tildeling af Sakharov-prisen;
102. glæder sig over, at Underudvalget om Menneskerettigheder under Udenrigsudvalget, inspireret af
Parlamentets virksomhed, i løbet af sit første aktive år har udviklet sig til et aktivitetscenter på menneskeret-
tighedsområdet, hvilket ikke var tilfældet i foregående valgperiode, og at disse aktiviteter bl.a. omfatter
behandling af regelmæssige rapporter fra formandskabet, Kommissionen, den personlige repræsentant formenneskerettigheder, FN's højkommissær for menneskerettigheder, FN's særlige rapportører og Europarådetsmenneskerettighedskommissær, deltagelse i en række høringer, meningsudvekslinger, responsa og undersø-gelser og bidrag vedrørende menneskerettighederne til Udenrigsudvalgets arbejde;
103. understreger nødvendigheden af at integrere menneskerettighedshensyn i alt arbejde i de af Parlamen-
tets udvalg og parlamentariske delegationer, som beskæftiger sig med Europa-Parlamentets eksterne forbin-delser; henleder i den forbindelse særlig opmærksomheden på Udviklingsudvalgets indsats med hensyn tilafholdelse af regelmæssige menneskerettighedsdebatter og opfordrer Kommissionen og Rådet til at følge op
på disse debatter og andre menneskerettighedsdebatter i Parlamentet;7.12.2006 C 297 E/354 Den Europæiske Unions Tidende
Torsdag, 18. maj 2006DA
(1) EUT C 311 af 9.12.2005, s. 1.
104. påpeger i den forbindelse, at Underudvalget om Menneskerettigheder i 2005 koncentrerede sit
arbejde omkring gennemførelsen af EU's menneskerettighedsinstrumenter, som f.eks. EU's retningslinjer om
beskyttelse af menneskerettighedsforkæmpere, og i den sammenhæng etablerede en koordineringsordningmed repræsentanter for De Forenede Nationers menneskerettighedsorganer; anser det for at være af afgø-rende betydning at fortsætte det nære samarbejde med De Forenede Nationer og med repræsentanter for ogorganer i Europarådet for at sikre mere konsekvens og en bedre samordning på menneskerettighedsområdet;
105. mener, at effektiviteten af Parlamentets menneskerettighedsarbejde kunne styrkes på flere måder, f.
eks. gennem nøjere undersøgelse af Rådets og Kommissionens aktiviteter over for lande, hvor menneskeret-
tighedssituationen giver anledning til bekymring, samt en konsekvent opfølgning af og rettidig konsekvens-
analyse i forbindelse med alle erklæringer om menneskerettigheder i beslutninger og gennemførelsen heraf;foreslår, at underudvalget overvejer at nedsætte små uformelle arbejdsgrupper, som skal følge de forskelligesæt retningslinjer for derigennem bedre at kunne følge med i Rådets arbejde og fremkomme med forslag;
106. anmoder underudvalget om at følge systematisk op på beslutninger om menneskerettigheder
vedtaget i henhold til forretningsordenens artikel 115 og øge bestræbelserne på at tage aktivt fat på deeksterne menneskerettighedsspørgsmål i alle Parlamentets aktiviteter, herunder andre udvalgs og parlamenta-
riske delegationers arbejde;
107. mener, at underudvalget ville kunne øge sin indflydelse på politik og programmering ved at følge
nøjere med i Rådets og Kommissionens arbejdsprogrammer og navnlig COHOM's arbejde, og hvis det regel-
mæssigt blev indbudt af COHOM's medlemmer til at deltage i COHOM's møder, og anmoder om, atmedlemmer af Europa-Parlamentet systematisk indbydes til at deltage i briefingmøder, som f.eks. dem derafholdes med ngo'er, og briefinger om menneskerettighedsdialoger med tredjelande; ser frem til at modtageforsikringer om, at sådanne indbydelser nu vil blive fremsendt konsekvent;
108. anmoder Parlamentets Præsidium og Formandskonferencen om at overveje, hvorvidt der kan træffes
foranstaltninger til at øge den politiske opbakning fra medlemmerne på plenarmødet, når der stemmes om
uopsættelige beslutninger efter forretningsordenens artikel 115, ved eventuelt at flytte afstemningstiden til et
mere belejligt tidspunkt;
109. opfordrer til, at Underudvalget om Menneskerettigheder kommer til at spille en mere konstruktiv
rolle i forbindelse med udarbejdelsen af konsekvente og gennemskuelige kriterier for udvælgelse af uopsætte-lige spørgsmål for at sikre, at Parlamentets indgriben sker rettidigt og får den størst mulige indvirkning;opfordrer underudvalgets medlemmer til at bidrage med deres sagkundskab og til at spille en mere aktiv ogafgørende rolle i udarbejdelsen af uopsættelige beslutninger; foreslår, at der med henblik herpå nedsættes en
fast arbejdsgruppe bestående af medlemmer af underudvalget;
110. bifalder udarbejdelsen af retningslinjer for Parlamentets delegationer, når de besøger tredjelande;
anmoder Parlamentets Præsidium og Formandskonferencen om at overveje foranstaltninger, der kan forbedre
både synligheden og den systematiske brug af disse retningslinjer; understreger, at enhver rejse til et tredje-land systematisk bør omfatte behandling af menneskerettighedsspørgsmål som emne, og at alle deltagereskal orienteres fuldt ud om menneskerettighedssituationen før og under besøget;
111. glæder sig over underudvalgets, Udenrigsudvalgets og Europa-Parlamentets formands aktive indsats
for at bekæmpe uretfærdig behandling over hele verden, navnlig gennem tildeling af Sakharov-prisen; menerfor så vidt angår dette sidste punkt, at prisen bør overrækkes offentligt til prismodtagerne personligt under
en behørig ceremoni;
112. glæder sig over Parlamentets tilsagn om at behandle det komplekse spørgsmål om at håndhæve
menneskerettighederne og samtidig bekæmpe international terrorisme; påpeger, at konsekvens i EU's tilgang
til forskellige menneskerettighedsspørgsmål er af største betydning, hvis EU ønsker at være en troværdigaktør på den internationale scene; minder om sin afgørelse af 18. januar 2006 (
1)om at nedsætte et midlerti-
digt udvalg, der skal undersøge påstandene om CIA's og muligvis EU-medlemsstaters og tiltrædelseslandesdeltagelse i de såkaldte ekstraordinære udleveringer, der indebærer, at fanger overføres til »hemmelige steder«,
hvor de underkastes tortur; ser frem til rapporten og konklusionerne fra dette midlertidige udvalg;7.12.2006 C 297 E/355 Den Europæiske Unions Tidende
Torsdag, 18. maj 2006DA
(1) Vedtagne tekster, P6_TA(2006)0012.
113. opfordrer Rådet og Kommissionen til på baggrund af EU-USA-konferencen, som skal finde sted i juni
2006, og i overensstemmelse med ekspertrapporten fra FN's Menneskerettighedskommissions øjeblikkeligt
at opfordre USA til at lukke Guantánamo-lejren og kræve, at alle fanger behandles i overensstemmelse medden humanitære ret og hurtigst muligt stilles for en kompetent, uafhængig og upartisk domstol i en offentligog retfærdig retssag;
114. ser frem til at modtage resultaterne af en konsekvensanalyse, hvor virkningen af Europa-Parlamentets
aktiviteter på menneskerettighedsområdet analyseres og evalueres;
115. henviser til forslagene —som stadig ligger til behandling —om at styrke Parlamentets indflydelse
med hensyn til fremme af demokrati, som ville kunne støtte kompetente udvalgs og delegationers arbejde,
føre til oprettelse af et observationsorgan for den politiske udvikling i lande, der er omfattet af naboskabspo-
litikken, og andre tredjelande, og forbedre informationsnettet mellem de nationale parlamenter over hele EU;
116. henviser til forslagene —som stadig ligger til behandling —om at oprette en europæisk fond for
demokrati, som skal samarbejde med andre organisationer, der beskæftiger sig med den demokratiske
proces, bl.a. Europarådet og OSCE, og undersøge, hvordan der kan skabes et organ til fremme af demokrati
og menneskerettigheder, som står til rådighed for EU;
Ressourcer afsat til menneskerettighedsarbejde, herunder Rådets sekretariat
117. anmoder Kommissionen om at oprette mindst en fast stilling i hver tredjelandsdelegation med ansvar
for at overvåge menneskerettighedssituationen i det pågældende land og fremme internationale menneskeret-tighedsstandarder samt for forbindelserne med civilsamfundet, herunder forbindelserne til menneskerettig-
hedsforkæmpere; anmoder om, at den, der ansættes i denne stilling, har tilstrækkelig anciennitet til at kort-
lægge og om nødvendigt løse problemer; opfordrer i den forbindelse til, at Kommissionens delegationerregelmæssigt udsender officielle indbydelser til repræsentanter for civilsamfundet for yderligere at støttemenneskerettighedsforkæmpernes indsats i tredjelande;
118. anmoder Kommissionen om at styrke Menneskerettighedsenheden i Generaldirektoratet for Eksterne
Forbindelser ved at ansætte mere personale, som skal beskæftige sig med alle aspekter af menneskerettig-hedsspørgsmål, for at give denne enhed mulighed for at udfylde sin supplerende funktion somressourceenhed; anmoder endvidere om, at en medarbejder i hver geografisk enhed får øget ansvar formenneskerettigheder;
119. anmoder om, at der afsættes yderligere bevillinger til Underudvalget om Menneskerettigheder for at
lette finansieringen af rejser til og besøg i områder i verden, hvor der er menneskerettighedsproblemer, såder kan sættes fokus på krænkelser af de internationale menneskerettighedsbestemmelser;
120. anmoder Rådet om at styrke Menneskerettighedsenheden i dets Generalsekretariat og navnlig at
oprette nye stillinger til eksperter med erfaring på menneskerettighedsområdet og specialviden om internati-
onal humanitær ret og menneskerettighedsbestemmelser, som skal bistå den personlige repræsentant formenneskerettigheder og sikre en fornuftig fordeling af arbejdet på dennes kontor, især som følge af de nyeansvarsområder;
121. slår til lyd for, at alle særlige repræsentanter, som Rådet har udnævnt, tildeles en menneskerettigheds-
ekspert, som udelukkende arbejder i vedkommendes kontor; opfordrer disse repræsentanter til systematiskat tage menneskerettighedsspørgsmål op som led i deres arbejde;
*
* *
122. pålægger sin formand at sende denne beslutning til Rådet, Kommissionen, medlemsstaternes og
kandidat- og tiltrædelseslandenes regeringer og parlamenter, De Forenede Nationer, Europarådet, OSCE ogregeringerne i de lande, der er nævnt i denne beslutning, samt kontorerne for de vigtigste menneskerettig-heds-ngo'er med base i EU.7.12.2006 C 297 E/356 Den Europæiske Unions Tidende
Torsdag, 18. maj 2006DA